Հրաշք Հուդզոնի վրա (ֆիլմ)

«Հրաշք Հուդզոնի վրա» (), ռեժիսոր և համապրոդյուսեր Քլինթ Իստվուդի և սցենարիստ Թոդ Կոմարնիկի ամերիկյան կենսագրական դրամատիկական ֆիլմ, որը պատմում է US Airways-1549 չվերթի և Սալի մականունով Չեսլի Սալենբերգերի մասին։ Հիմնված է Սալենբերգերի և Ջեֆրի Զասլոուի «Բարձրագույն պարտք։ Իսկապես կաևորի իմ փնտրտուքը» ինքնակենսագրականի վրա։

Գլխավոր դերակատարները Թոմ Հենքսը, Աարոն Էկհարտը և Լորա Լինին են։ Ֆիլմը թողարկվել է 2016 թվականի սեպտեմբերի 9-ին Warner Bros. կինոընկերության կողմից սովորական և IMAX կինոթատրոնների համար։

Սյուժե 
Այն, ինչ կատարվել է 2009 թվականի հունվարի 15-ին, անվանում են «Հրաշք Հուդզոնի վրա»։ Այդ օրը Cactus 1549 չվերթի հրամանատար Չեսլի Սալենբերգերը Airbus A320 ինքնաթիռով վթարային վայրէջք է կատարել Նյու Յորքի Հուդզոն գետի սառը ջրերի վրա։ Ինքնաթիռում գտնվող 155 մարդկանցից ոչ ոք չի զոհվել։ Չնայած մարդկանց և ԶԼՄ-ների հիացմունքին` սկսվեց հետաքննություն, որը վտանգի տակ էր դնում Սալենբերգերի վարկանիշը և երկարամյա կարիերան։

Դժգոհության էությունն այն էր, որ թռիչքի համակարգչային մոդելը ցույց էր տալիս, որ թռչունների հետ բախումից հետո, որը երկու շարժիչները շարքից հանել էր առավելագույն ցածր բարձրության վրա, օդաչուները կարող էին ինքնաթիռը կայանել մոտակա երկու օդանավակայաններից մեկում՝ առանց ուղևորների կյանքի վտանգի առկայության։ Քաղաքացիական ինքնաթիռների վայրէջքը ջրի վրա մեծ ռիսկային երևույթ է, որը գրեթե երբեք առանց զոհերի տեղի չի ունեցել։ Կատարվածը հետազոտողների հանձնաժողովը սխալ էր թույլ տվել. հաշվարկները կատարվել էին թռչունների հետ բախումից անմիջապես հետո և ժամանակ չէր հատկացվել հնարավոր վայրէջքի տեղի մասին համաձայնության և որոշումներ ընդունելու վրա։ Վերջին հաշվարկները լիովին արդարացրին օդաչուների կատարած որոշման ճշմարտացիությունը։ Հուդզոնի սառցե ջրերի վրա վայրէջք կատարելուց հետո փրկարարական աշխատանքները տևել են 24 րոպե, ինչի արդյունքում չվերթի ուղևորները և ինքնաթիռի անձնակազմը փրկվել են։ Սալենբերգերը արդարացվել է։

Դերերում 

 Թոմ Հենքս` Չեսլի Սալենբերգեր, US Airways-1549 չվերթի անձնակազմի հրամանատար
 Աարոն Էկհարտ` Ջեֆրի Սկայլզ, US Airways-1549 չվերթի երկրորս օդաչու
 Լորա Լինի` Լորեյն Սալենբերգեր, Չեսլի Սալենբերգի կինը
 Աննա Հան` բժիշկ Էլիզաբետ Դևիս
 Օթեմ Ռիզեր` Տես Սոզա
 Էնն Քյուսակ` Դոնա Դենտ, US Airways-1549 չվերթի ստյուարդեսա
 Հոլթ Մաքքոլանի` Մայք Կլիրի
 Մայք ՕՄելի` Չարլզ Փորթեր
 Ջեյմի Շերիդան` Բեն Էդվարդս
 Ջերի Ֆերերա` Մայքլ Դելեյնի
 Մոլի Հեյգան` Դորին Ուելշ, US Airways-1549 չվերթի ստյուարդեսա
 Մաքս Ադլեր` Ջիմի Սթեֆանիկ
 Սեմ Հանինգթոն` Ջեֆ Քոլոջեյ
 Ուեյն Բաստրապ` Բրայան Քելի
 Վալերի Մաքաֆեյ` Դիանա Հիգինս
 Ջեֆ Քոբեր` Լ. Տ. Կուկ
 Քեթի Քուրիկ` կամեո
 կապիտան Վինս Լոմբարդի` կամեո
 Նոել Ֆինկ` Էմմա Քոուեն

Արձագանքներ 
Ֆիլմը կինոքննադատների կողմից ստացել է դրական արձագանքներ։ Rotten Tomatoes կայքում ֆիլմի վարկանիշը 85% է` հիմնված 324 քննադատների կարծիքների վրա, իսկ միջին գնահատականը 10-ից 7,22 միավոր է։ Metacritic կայքում վարկանիշը 100-ից գնահատվում է 74 միավոր՝ հիմնված 46 գրախոսությունների վրա։

Մրցանակներ և առաջադրումներ 
2016` ԱՄՆ-ի կինոքննադատների կարծիքով այն տարվա լավագույն 10 ֆիլմերից է

2017` «Օսկար» մրցանակի վկայագրում՝ որպես ձայնային լավագույն մոնտաժ (Ալան Ռոբերտ Մյուրեյ, Բաբ Ասման)

2017` «Քննադատների ընտրություն» մրցանակի 4 վկայագրում. լավագույն ֆիլմ, լավագույն տղամարդու դեր (Թոմ Հենքս), լավագույն հարմարեցված սցենար (Թոդ Կոմարնիկի), լավագույն մոնտաժ (Բլյու Մյուրեյ)

2017` «Արբանյակ» մրցանակի 3 վկայագրում. լավագույն տղամարդու սեր (Թոմ Հենքս), լավագույն հարմարեցված սցենար (Թոդ Կոմարնիկի), լավագույն վիզուալ էֆեկտներ (Մայքլ Օուենս, Մարկ Քրտիս, Բրայան Լիտսոն, Իեն Դյուբերկ)

2017` Ճապոնոկան կինոակադեմիայի մրցանակ, անվանակարգը «Լավագույն արտասահմանյան ֆիլմ»

Տես նաև 

Արտակարգ վայրէջք A320 Հադսոնում

Ծանոթագրություններ

Արտաքին հղումներ 
 

2016 ֆիլմեր
Քլինթ Իսթվուդի ֆիլմեր
Անգլերեն ֆիլմեր
Ամերիկյան դրամա ֆիլմեր
Warner Bros. ֆիլմեր
Ամերիկյան կենսագրական ֆիլմեր
Ֆիլմեր, որոնց գործողությունները տեղի են ունենում Նյու Յորքում
IMAX ֆիլմեր
Նյու Յորքում նկարահանված ֆիլմեր
Իրական դեպքերի հիման վրա նկարահանված ֆիլմեր
Ատլանտայում նկարահանված ֆիլմեր
Նյու Ջերսիում նկարահանված ֆիլմեր
Ամերիկյան պատմական ֆիլմեր
2010-ականների պատմական ֆիլմեր
Գրական ստեղծագործությունների էկրանավորումներ
Իրական դեպքերի վրա հիմնված դրամա ֆիլմեր
Ամերիկյան կենսագրական դրամա ֆիլմեր
Ամերիկյան ֆիլմեր
2010-ականների կենսագրական դրամա ֆիլմեր